— 140 
Már mint kassai tanár szerzője lett egy a hazai közép- 
iskolák reformjára vonatkovó elaborátumnak, a melyet az 
akkori m. kir. helytartó-tanácsnál benyújtott. 
A lőcsei és pozsonyi gymnasiumot a legnehezebb átme- 
neti években igazgatta, s mindkét intézet virágzásának alapját 
megvetette. A két iskolának múzeumai és segitő egyesületei 
első sorban neki köszönik fejlődésüket s megizmosodásukat. 
A ki hazánk politikai, társadalmi, közművelődési és 
tanügyi állapotát a hatvanas években saját tapasztalásából 
ismeri, az tudja, mit tettek akkor a lelkes tanárok a tanuló 
ifjúság magyarositása dolgában. A magyar nyelv tanítása 
akkoriban itt, a felvidéken még Abn és Ollendorf módszere 
szerint ment sok intézetben. Képzelhető mily nehézséggel 
kellett akár a nyelv, akár más tantárgy tanárának küzdenie, 
hogy a tanulóság a magyar nyelvet elsajátítsa s a magyar 
irodalom szellemét magába szívja. Azon férfiak, a kik abban 
a korban s későbben oktatták a ma már nyilvánosan szereplő 
magyar intelligentiát, joggal számíthatnak a közelisme- 
résre; s ha valaki, úgy bizonyára az elhúnyt jelesünk az, a 
kinek egyszerű, szerény alakja nem kereste ugyan, de méltán 
megérdemli ezt a közelismerést. 
W iedermann Károly azon férfiak sorába tartozott, a 
kiket tudás, munkaszeretet s a szigorú kötelességérzet a 
tuczat emberek mai sokasága felé magasan emel. 
Widermann Károly valóságos polyhistor volt, az álta- 
lános műveltség igazi képviselője. Szaktárgyain kivül kitűnő 
jártassággal birt a magyar, latin, német és franczia nyelvé- 
szetben és irodalomban; s a földrajzi és történelmi tudomá 
nyokban ritka jártassága volt. 
Szabad óráiban a zene múzsájának hódolt nagy passió- 
val. A zongorát és különféle vonós hangszereket mesterileg 
kezelte. A pozsonyi székesegyházi zeneegyesületnek kiváló mű- 
ködő tagja volt, — s alaposan értette a zene aesthetikáját is. 
Alattvalói, a középiskolai igazgatók, tanárok és tanulók 
szerették, tisztelték s megjegyzéseit s irányadó utasitásait 
készséggel foganatositották. 
Didaktikai nézete és eljárása igen helyes és egészséges 
volt, az t. i., hogy a mit a tanuló tanul, azt alaposan tanulja 
